**Skandica ry** **12. pöytäkirja**

Hallituksen kokous 12/14

Ma 29.9.2014 klo 17

@ Proffan kellari

**Paikalla:** Katarina Karjalainen (pj), Satu Kytölä, Laura Koskinen, Maiju Haapanen, Piia Aidantausta (poistui kohdassa 18), Ann-Christne Wendelin (poistui kohdassa 18).

**1. Kokouksen avaus**

Puheenjohtaja avasi kokouksen klo 17.08.

**2. Laillisuus ja päätösvaltaisuus**

Totesimme kokouksen lailliseksi ja päätösvaltaiseksi.

**3. Esityslistan hyväksyminen**

Hyväksytään esityslista seuraavin lisäyksin:

* Kohta 9: Läksypiiri
* Kohta 10: Viini- ja valitusilta
* Kohta 11: Ompelijaiset
* Kohta 12: Toiminnantarkastajat

**4. Ilmoitusasiat**

* Kastajaiset 24.9.: Kastajaiset sujuivat kivasti! Skandican rasti oli tänä vuonna Edisonissa. Pohjoismaisista kielistä osallistui kahdeksan pilttiä, ja vanhempia skandeja oli seuraamassa rastilla sitäkin enemmän.
* Myyjäiset 23.9.: Lähes kaikki leivonnaisten saatiin myytyä, loput syötiin. ☺ Tuotoista ei vielä tietoa.
* Språkdagen 26.9.: Språkdagen järjestettiin jälleen Educariumilla. Skandicalla ja oppiaineella oli yhteinen ständi. Kävijöitä oli jonkun verran, ja hienot Våga svenska -kangaskassit loppuivat nopeasti.
* Rapujuhlat 26.9. Språkdagenin jälkeen illalla järjestettiin perinteiset rapujuhlat TYYn saunalla. Paikalla oli lähes 30 jäsentä. Rapujen syöminen on taas yhtä vaikeaa kuin ennenkin, mutta siitä huolimatta oli hauskaa!

**5. Posti**

Ei tietoa.

**6. Edelliset pöytäkirjat**

Hyväksytään pöytäkirja 11/14.

**7. Hallituksen virkistäytyminen**

Hallitus virkistäytyy su 19.10. Ensin menemme keilaamaan, AC varaa 2 rataa joko Aninkaisten tai Kupittaan keilahallista klo 16. Sen jälkeen suuntamme Cantina Aztecaan syömään, AC varaa pöydän kahdeksalle klo 19.30 eteenpäin.

**8. Talous**

Korvataan Lauralle 2e + 13,15e + 33,40e rapujuhlien ja myyjäisten ostoksista, Ann-Christinelle 6,88e myyjäisistä sekä Satulle 3,78e myyjäisistä.

**9. Läksypiiri**

Ajatuksena järjestää joka toinen viikko läksypiiri, jonne jäsenet voivat tulla tekemään läksyjään ja tehtäviään yhdessä muiden skandien kanssa. Ensimmäinen kerta järjestetään Edun kirjaston ryhmätyötilassa ke 29.10 klo 16.

**10. Viini- ja valitusilta**

Viini- ja valitusilta järjestetään to 13.11. klo 19 Yo-kylän Kerhiksellä. Illan aikana jäsenet voivat jakaa ajatuksiaan opintoihin, opetukseen, kursseihin ja oppiaineeseen liittyvistä asioista, ongelmista ym. Esille tulleista asioista kootaan yhteenveto, joka annetaan oppiaineelle.

**11. Ompelijaiset**

Suunnitteilla on järjestää haalarimerkkien ompelijaiset. Tapahtumasta keskustellaan lisää myöhemmin.

**12. Toiminnantarkastajat**

Germanica kysyi Skandicalta jälleen toiminnantarkastajia. Nimitimme tarkastajiksi Maijun ja Lauran, varatarkastajiksi Satun ja AC:n.

**13. Peli-ilta**

Kata on varannut Turku-salin peli-iltaa varten klo 18–22. Budjetti 20e.

**14. Kieliolympialaiset 1.10**

Kieliolympialaiset järjestetään ke 1.10. yliopistonmäellä. Skandicalla kaksi rastia: tikanheitto sekä limbo. Maiju käy ostamassa tikkataulun sekä tikat. Rasteille menevät Kata, Maiju, Laura sekä Piia.

**15. Sitsit 20.11.**

Maiju kysyy Deltaa mukaan sitsaamaan. Mietittiin myös, pitäisikö sitsien päivää vaihtaa, koska suunniteltuna päivänä ei pysytä sitsaamaan Lynissä tai Vegasissa, eikä näin ollen järjestämään baaribileitä. AC kysyy baareista, onko mitään muita päiviä vapaana. AC tekee myös Facebookiin sitsien suunnitteluryhmälle ryhmän.

**16. Kieliaineiden yhteiset hallitussitsit**

Päätimme, että hallitus on mukana sitsaamassa, mutta ei osallistu sitsien suunnitteluun tai järjestelyihin.

**17. Biskops-Arnö viikolla 43**

Tällä hetkellä matkalle on ilmoittautunut kolme henkilöä.

**16. Sivuaineiltamat 13.10.**

Kata, Maiju ja Laura käyvät kaupassa. Budjetti 20e.

**17. Syysreippailu**

Keskustellaan ensi kokouksessa.

**18. Haalarimerkit**

Hallitus brainstormaa asiasta Facebookissa.

**19. Vindöga**

Vindiksen työryhmän ensimmäinen kokous ti 30.9. klo 18 Bremerissä.

**20. Laulukirjat**

Kata hoitaa laulukirja-asiat mahdollisimman nopeasti.

**21. Lärarmöte**

Möte ke 1.10. Oppiaine haluaisi tietää, onko eri oppiaineiden kursseissa päällekkäisyyksiä. Laura tiedustelee asiaa jäseniltä s-postilla.

**22. Träffetid**

Järjestetään huomenna tiistaina 30.9. Laura ja Kata käyvät kaupassa.

**22. Meta**

Ei muita esille tulevia asioita.

**23. Seuraava kokous**

Ke 15.10. klo 17 @ Fennari tai Proffa.

**24. Kokouksen päättäminen**

Puheenjohtaja päätti kokouksen klo 18.29.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Puheenjohtaja Sihteeri